ПРОТОКОЛ № 19
от заседание на комисия „Дисциплинарна дейност и взаимодействие с ИВСС“ към прокурорската колегия на Висшия съдебен съвет,
проведено на 15 ноември 2016 г.

Днес, 15 ноември 2016 г., вторник от 11.00 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към прокурорската колегия на ВСС в състав: 

	      ПРЕДСЕДАТЕЛ: НЕЗАБРАВКА СТОЕВА
					  	     ЧЛЕНОВЕ:  ЯСЕН ТОДОРОВ
     ВАСИЛ ПЕТРОВ
     РУМЕН ГЕОРГИЕВ

Отсъства: Михаил Кожарев				

Заседанието протече при следния дневен ред:
1.	Заповед № 2191/01.11.2016 г. на административен ръководител на Софийска районна прокуратура, с която на основание чл.327 от ЗСВ е обърнато внимание на Георги Димитров Чотински –  прокурор при СРП.

2.	Извлечение от протокол № 37 от заседание на Комисия по правни и институционални въпроси към Пленума на Висшия съдебен съвет с молба за предоставяне на информация за напредъка по Механизма за сътрудничество и оценка (МСО), във връзка с предстояща експертна мисия на Европейската комисия (ЕК) по МСО в България в периода 30 ноември – 02 декември 2016 г., със срок пред Министерство на правосъдието 18 ноември 2016 г.

3.	Проект на доклад по постъпили заявления и изплатени обезщетения по реда на Глава трета „а“ от ЗСВ за периода 01.07.2016 г. – 30.09.2016г.

4.	Писмо от Главния секретар на ВСС, във връзка с проект на Вътрешни правила за подготовка на материалите за заседанията на Колегиите и на Пленума на Висшия съдебен съвет, и изпълнение на взетите решения, за изразяване на становище или предложение.
По дневния ред:

1.	ОТНОСНО:   Заповед № 2191/01.11.2016 г. на административен ръководител на Софийска районна прокуратура, с която на основание чл.327 от ЗСВ е обърнато внимание на Георги Димитров Чотински –  прокурор при СРП.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

1.1. ПРЕДЛАГА на Прокурорската колегия на Висшия съдебен съвет, на основание чл. 327 от Закона за съдебната власт, да приеме за сведение Заповед № 2191/01.11.2016 г. на административен ръководител на Софийска районна прокуратура, с която на основание чл.327 от ЗСВ е обърнато внимание на Георги Димитров Чотински –  прокурор при СРП.
1.2. В случай на оспорване на заповедта за обръщане на внимание, административният ръководител следва да уведоми Прокурорската колегия на Висшия съдебен съвет за влязлото в сила съдебно решение, като изпрати препис от същото за прилагане към кадровото досие на прокурора.
1.3. Копие от заповедта да се изпрати на Комисия по атестирането и конкурсите към Прокурорската колегия на ВСС.

2.	ОТНОСНО:  Извлечение от протокол № 37 от заседание на Комисия по правни и институционални въпроси към Пленума на Висшия съдебен съвет с молба за предоставяне на информация за напредъка по Механизма за сътрудничество и оценка (МСО), във връзка с предстояща експертна мисия на Европейската комисия (ЕК) по МСО в България в периода 30 ноември – 02 декември 2016 г., със срок пред Министерство на правосъдието 18 ноември 2016 г.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

	2.1. За периода 10 септември – 15 ноември 2016 г. Комисията не отчита дейности по мерки 26, 27 и 29 от План за действиe за изпълнение на препоръките от доклада на Европейската комисия от месец януари 2016 г. в рамките на Механизма за сътрудничество и оценка.
	2.2. Решението по т.2.1 да се предостави на дирекция „Международна дейност“ при АВСС.

3.	ОТНОСНО: Проект на доклад по постъпили заявления и изплатени обезщетения по реда на Глава трета „а“ от ЗСВ за периода 01.07.2016 г. – 30.09.2016г.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

3.1. Приема за сведение отчет на министъра на правосъдието с вх. № 04-00-332/03.11.2016г. за постъпили и изплатени обезщетения по реда на Глава трета „а“ от Закона за съдебната власт за периода 01.07.2016 г. - 30.09.2016 г. в Министерство на правосъдието от Инспектората към ВСС.
3.2. Приема за сведение писмо от Главен инспектор на ИВСС с вх.№11-12-279/03.11.2016г. приложено към което се изпращат данни за установените от ИВСС нарушения на правото на разглеждане и решаване на делата в разумен срок за периода 01.07.2016 г. - 30.09.2016 г. по реда на Глава трета „а” от ЗСВ.

4.	ОТНОСНО: Писмо от Главния секретар на ВСС, във връзка с проект на Вътрешни правила за подготовка на материалите за заседанията на Колегиите и на Пленума на Висшия съдебен съвет, и изпълнение на взетите решения, за изразяване на становище или предложение.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

4.1. Дава възможност на членовете на Комисията да се запознаят с проекта на Вътрешни правила за подготовка на материалите на заседанията, на Колегиите и на Пленума на Висшия съдебен съвет, и да правят предложения до Главния секретар на Висшия съдебен съвет.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
 ВЗАИМОДЕЙСТВИЕ С ИВСС“  КЪМ 
ПРОКУРОРСКАТА КОЛЕГИЯ НА ВСС: /П/
				       НЕЗАБРАВКА СТОЕВА